తాత మనవడు (1973 సినిమా)

వృద్ధులైన తల్లిదండ్రులను నిర్లక్ష్యం చేయకుండా ఆదరించాలని, ఇప్పుడు మనము అనుసరించిన మార్గాన్నే ముందు ముందు మన పిల్లలు ఆచరిస్తారని చెప్పే సందేశాత్మక చిత్రం ఇది. దాసరి నారాయణరావు సినీ ప్రస్థానం (దర్శకునిగా) ఈ చిత్రంతోనే ప్రారంభమైంది. "నీ అయ్యకు చేసిన ఈ మర్యాద రేపు నీకు చెయ్యాలి కదయ్యా" అని కొడుకు తండ్రితో అనడమే చిత్రంలోని ప్రధాన కథాశం. పిల్లలు మన చర్యల్ని, నడిచే మార్గాన్ని గమనిస్తూ ఉంటారు అని చెప్పే చిత్రం; ఒక కొత్త ఒరవడికి నాంది పలికి విజయవంతమైంది.

ఎస్.వి.ఆర్, రాజబాబు అత్యద్భుత నటన, కొత్త తరహా సంభాషణలు, దర్శకత్వం, చక్కటి నేపధ్యగీతాలు(బాలు, రామకృష్ణ - అనుబంధం ఆత్మీయత అంతా ఒక బూటకం చి త్రవిజయానికి కారణభూత మయ్యాయి. చిత్రంలో హీరో, హీరోయిన్ల వంటి మూస పాత్రలు లేకపోయినా, తక్కువ బడ్జెట్‌తో నిర్మించినా ప్రేక్షకులు ఆదరించారు.

ఆంధ్ర ప్రదేశ్ రాష్ట్ర ప్రభుత్వం ఈ చిత్రానికి 1972 సంవత్సరానికి ద్వితీయ ఉత్తమ చిత్రంగా రజిత నంది అవార్డు ప్రకటించింది.

పాత్రలు-పాత్రధారులు
 ఎస్వీ రంగారావు - రంగయ్య, తాత
 అంజలీదేవి - సీత, రంగయ్య భార్య
 రాజబాబు - గిరి, మనవడు
 విజయనిర్మల - రాణి
 కైకాల సత్యనారాయణ - ఆనంద్, తండ్రి
 రాజసులోచన - గీత, ఆనంద్ భార్య
 అల్లు రామలింగయ్య
 రమాప్రభ
 ఛాయాదేవి
 గుమ్మడి వెంకటేశ్వరరావు - పరమాత్మ రావు
 చంద్రకళ - సుగుణ
 రావు గోపాలరావు - కుటుంబరావు
 కొమ్మినేని శేషగిరిరావు
 శ్రీవిద్య - డాన్సర్ 

 సాంకేతిక వర్గం 

 స్క్రీన్ ప్లే, దర్శకత్వం: దాసరి నారాయణరావు 
 సంగీతం: పసుపులేటి రమేష్ నాయుడు 
 గీత రచయితలు:కొసరాజు రాఘవయ్య చౌదరి, సింగిరెడ్డి నారాయణరెడ్డి , సుంకర
 నేపథ్య గానం: ఘంటసాల వెంకటేశ్వరరావు, మాధవపెద్ది సత్యం, శ్రీపతి పండితారాధ్యుల బాలసుబ్రహ్మణ్యం, శిష్ట్లా జానకి, పులపాక సుశీల, విస్సంరాజు రామకృష్ణ, ఎల్.ఆర్.ఈశ్వరి 
 కధ, మాటలు: దాసరి నారాయణరావు 
 ఛాయా గ్రహణం: ఎం.కన్నప్ప 
 కళ: వాలి, వి.రంగారావు 
 కూర్పు: బాలు 
 నిర్మాత: కె.రాఘవ 
 నిర్మాణ సంస్థ: ప్రతాప్ ఆర్ట్ ప్రొడక్షన్స్ 
 విడుదల:23:03:1973.

పాటలు
 అనుబంధం ఆత్మీయత అంతా ఒక బూటకం ఆత్మ తృప్తికై మనుషులు ఆడుకునే నాటకం వింత నాటకం - గానం: వి.రామకృష్ణ- రచన:సింగిరెడ్డి నారాయణరెడ్డి 
 ఈనాడే బాబూ నీ పుట్టినరోజూ, ఈ ఇంటికే వెలుగు వచ్చినరోజూ - గానం: పి.సుశీల- రచన: సి నారాయణ రెడ్డి 
 ఏమిటో ఈ లోకమంతా ఎంతకూ అంతుపట్టని వింత - గానం: వి.రామకృష్ణ,- రచన: సి నారాయణ రెడ్డి 
 సోమ మంగళ బుధ గురు శుక్ర శని ఆది వీడికి పేరేదీ పుట్టే వాడికి చోటేదీ- ఎస్ పి బాలసుబ్రహ్మణ్యం, ఎల్ ఆర్ ఈశ్వరి, రచన: సుంకర 
 నూకాలమ్మని నేనే నీ పీకని నొక్కేతానే - గానం: ఎల్.ఆర్. ఈశ్వరి, ఎస్.పి.బాలసుబ్రహ్మణ్యం- రచన:కొసరాజు రాఘవయ్య చౌదరి 
 రాయంటీ నా మొగుడు రంగామెల్లీ తిరిగి రాలేదు - గానం: ఎల్.ఆర్. ఈశ్వరి- రచన: సుంకర.

మూలాలు
డి.వి.వి.ఎస్.నారాయణ సంకలనం చేసిన మధుర గాయని పి.సుశీల మధుర గీతాలు, జె.పి.పబ్లికేషన్స్, విజయవాడ, 2007.

బయటి లింకులు
 Tata Manavadu at IMDb.
 Listen to Tata Manavadu songs at Raaga.com 

వర్గం:నంది ఉత్తమ చిత్రాలు
వర్గం:రాజబాబు నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:గుమ్మడి నటించిన సినిమాలు
వర్గం:సత్యనారాయణ నటించిన సినిమాలు
వర్గం:రావు గోపాలరావు నటించిన సినిమాలు
వర్గం:ఎస్.వి.రంగారావు నటించిన సినిమాలు
వర్గం:దాసరి నారాయణరావు దర్శకత్వం వహించిన సినిమాలు